अभियान : 8 थ्री व्हीलर इंपाउंड और 2 दर्जन के काटे चालान
यातायातपुलिस की ओर से थ्री व्हीलरों की जांच का अभियान दूसरे दिन भी जारी रहा। नियमों की पालना करने पर 8 थ्री व्हीलरों को इंपाउंड कर दिया, वहीं दो दर्जन का चालान काटा गया है।
यातायात थाना प्रभारी अनिल सोढ़ी की अगुवाई में पुलिस पार्टी ने शहर में अलग-अलग स्थानों पर थ्री व्हीलरों की जांच का अभियान चलाया। अभियान के दौरान थ्री व्हीलर के कागजात जांच की गई। चेकिंग के दौरान गाड़ी का रजिस्ट्रेशन, चालकों का ड्राइविंग लाइसेंस, बीमा, प्रदूषण, परमिट की पड़ताल की गई। यातायात पुलिस टीम ने कागजात पूरे होने पर दो दर्जन थ्री व्हीलरों का चालान कर और 8 को इंपाउंड करके जब्त कर लिया है। जांच के दौरान ज्यादातर थ्री व्हीलर बिना नंबर के ही सड़क पर दौड़ते मिले, तो अनेक का सिरसा में रजिस्ट्रेशन नहीं पाया गया है। यातायात थाना प्रभारी अनिल सोढ़ी ने बताया कि यातायात व्यवस्था को सुचारू बनाए रखने के लिए थ्री व्हीलरों की जांच का अभियान जारी रहेगा।
शहरमें दौड़ रहे करीब 3 हजार थ्री व्हीलर, रजिस्ट्रेशन मात्र 1600
शहरकी सड़कों पर करीब 3 हजार थ्री व्हीलर रोजाना सवारियां ढोते देखे जाते हैं, लेकिन इनमें ज्यादातर परिवहन नियमों को ताक पर रखकर चलते हैं, क्योंकि आरटीए सचिव कार्यालय में मात्र 1600 थ्री व्हीलर मालिकों ने अपना रजिस्ट्रेशन करवा रखा है।
kas_Deva hin_Deva hin_Deva bho_Deva hin_Deva